ข้อตกลงการค้าระหว่างจีน กับกลุ่มอาเซียน คือแรงกระตุ้นสำคัญ ต่อการเจริญเติบโตทางเศรษฐกิจของเอเชีย 
นักเศรษฐศาสตร์เชื่อว่า ข้อตกลงเปิดเสรีการค้าระหว่างจีน กับกลุ่มประเทศแถบเอเชียตะวันออกเฉียงใต้ หรืออาเซียน คือแรงกระตุ้นสำคัญ ต่อการเจร
ข้อตกลงการค้าระหว่างจีนกับกลุ่มอาเซียนจะเป็นการเปิดตลาดไปสู่ประชากรเกือบ 2 พันล้านคนในขณะที่มูลค่าการค้าระหว่างทั้งสองฝ่ายในปัจจุบัน ตกปีละประมาณ 200,000ล้านดอลล่าร์ และคาดว่าจะเพิ่มขึ้นเรื่อยๆ ข้อตกลงที่ลงนามเมื่อปี2002 จะเริ่มมีผลในวันที่ 1 มกราคม ปี 2010 ซึ่งจะทำให้เกิดเป็นเขตการค้าเสรี ที่มีขนาดใหญ่ที่สุดเป็นอันดับ3 ของโลก รองจากสหภาพยุโรป และข้อตกลงการค้าอเมริกาเหนือ โดยภายใต้ข้อตกลงนี้กำหนดให้มีการลดพิกัดอัตราภาษีศุลกากรลงราว 90% สำหรับสินค้าที่ซื้อขายระหว่างจีนอินโดนีเซีย บรูไน มาเลเซีย ฟิลิปปินส์ สิงคโปร์และประเทศไทยสำหรับประเทศสมาชิกอาเซียนอีก 4 ประเทศ ได้แก่ พม่า กัมพูชา ลาวและเวียดนามนั้นจะเริ่มมีผลบังคับใช้ในปี 2015 คุณนาเกชคูมาร์ หัวหน้านักเศรษฐศาสตร์ของคณะกรรมการด้านเศรษฐกิจ และสังคมสหประชาชาติประจำกรุงเทพมหานครกล่าวว่า ข้อตกลงระหว่างจีนกับกลุ่มอาเซียนนี้ จะช่วยสร้างศักยภาพทางเศรษฐกิจของภูมิภาคนี้และว่าอาเซียนยังมีข้อตกลงคล้ายๆ กันกับประเทศอื่นๆ ในเอเชีย เช่น ญี่ปุ่นเกาหลีใต้ อินเดีย ออสเตรเลียและนิวซีแลนด์ ที่รอลงนามอยู่เช่นกัน ทางเจ้าหน้าที่จีนระบุว่าจะมีสินค้าราว7 พันประเภทที่ไท่ต้องเสียภาษีศุลกากรและจะมีการให้สิทธิพิเศษด้านภาษีแก่บริษัทจีน และกลุ่มอาเซียนที่ต้องการลงทุนในภาคบริการเช่น ธุรกิจการท่องเที่ยวด้วย คุณเกียรติสิทธีอมร ประธานสำนักงานผู้แทนการค้าไทย กล่าวว่าการเติบโตอย่างเข้มแข็งของเศรษฐกิจจีนยิ่งเป็นการสนับสนุนการขยายตัวอย่างรวดเร็ว ของการค้ากับเอเชียตะวันออกเฉียงใต้และว่าหากมองที่สถิติการค้ากับจีนเมื่อ 5 ปีที่ผ่านมาจะพบว่ามูลค่าการค้าเพิ่มขึ้นอย่างน้อย 30% ต่อปี และจีนจะยังคงรับบทบาทสำคัญ ในการเป็นตลาดขนาดใหญ่และเป็นตัวขับเคลื่อนเศรษฐกิจเอเชีย และเศรษฐกิจโลกต่อไป คุณเกียรติยังบอกด้วยว่าภายใต้ข้อตกลงเปิดเสรีการค้านี้ อุตสาหกรรมต่างๆ ในเอเชียตะวันออกเฉียงใต้ จะต้องเผชิญกับการแข่งขันมากขึ้นจากจีนโดยเฉพาะในส่วนของอุตสาหกรรมเสื้อผ้า และชิ้นส่วนรถยนต์ แต่อาเซียนควรจะมองว่านี่คือโอกาสอันดีในการพัฒนาปรับปรุงศักยภาพทางการแข่งขัน ด้วยการใช้เทคโนโลยีใหม่ๆ และกระบวนการผลิตที่มีประสิทธิภาพยิ่งขึ้นนอกจากนี้ คาดว่าจีนจะนำเข้าสินค้าประเภทวัตถุดิบ อาหาร เครื่องดื่มตลอดจนอัญมณีจากอาเซียนเพิ่มขึ้นด้วย